Mange af os og glæder os til at se nytårsraketter med alverdens forskellige lysfarver, men det er ingenting i forhold til det, der i dag blev præsenteret i Gigantium i Aalborg. Her var der nemlig “Danmarkspremiere“ på Aalborg Pirates' nyeste tiltag, en 198 meter LED bande rundt omkring isen i Sparekassen Danmark Arena i Gigantium, og så kan man godt glemme alt om nytårsraketter, for her er der tale om i alt 2.782 millioner lysdioder, der omkranser is arenaen og det kan ses i alverdens farver når nu anlægget kommer rigtig op at køre, lover en stolt Ishockey direktør Lars Laursen fra Aalborg Pirates. Stor udgift, men pengene kommer hjem igen Som optakt til andendagsgildet i ishockey mellem Aalborg Pirates og Frederikshavn White Hawks kunne direktør Lars Laursen her i eftermiddag præsentere det flotte anlæg, som har kostet klubben over to millioner kroner. Men de penge regner direktøren med at tjene ind igen, når han får solgt reklame pladserne på LED-banden, der skal køre under hver hjemmekamp. Mangel på tilskuere igen torsdag aften Og penge kunne Aalborg Pirates også have tjent mange af i aften, men igen spilles der uden tilskuere til lokalopgøret. Et godt gæt er, at der ville have været 5000 tilskuere til kampen, og derudover havde Aalborg Pirates arrangeret stor fællesspisning og musik underholdning hele aftenen og natten for fans. En aften som ville have indbragt klubben næsten en million kroner. Og det ærgrer selvfølgelig direktøren i Aalborg Pirates, men så kan han i stedet glæde sig over at Aalborg Pirates vandt det første opgør efter straffeslag i går aftes med 5-4 over Frederikshavn White Hawks. - Økonomisk set er det den største kamp i vores år, så det gør da ondt, lyder det fra direktøren i Aalborg Pirates Lars Laursen i dette videointerview.

Referat:
Formanden  for Aalborg Pirates Lars Laursen kunne i dag, inden anden del af nytårsbraget med lokalrivalerne Frederikshavn White Hawks, præsentere en ny LED-bande til reklamer i Gigantiums isarena.